ॐઋષિનાં પરિવારમાં માતાપિતા સહિત બે નાનાં ભાઇઓ કિંજલ અને મિહિર છે પણ આજે ॐઋષિનો પરિવાર ખૂબ જ વિશાળ થઇ રહ્યો છે. દિન-પ્રતિદિન શ્રદ્ધાળુઓની સંખ્યામાં અનેકગણો વધારો થઇ રહ્યો છે. રાષ્ટ્રપિતા મહાત્મા ગાંધીનું કથન છે, ‘મારું જીવન એ જ મારો સંદેશ!’ પ.પૂ. સંતશ્રી ॐઋષિ પ્રિતેશભાઇ પણ પોતાનાં જીવનનાં માધ્યમથી અગણિત લોકોને પ્રેરણા અને ઉત્સાહ પુરો પાડી રહ્યાં છે. હતાશા અને નિરાશાનાં વમળમાંથી બહાર નીકળી કઇ રીતે સિદ્ધિઓની ટોચે બિરાજી દુનિયાભરમાં ડંકો વગાડી શકાય એનું જ્વલંત ઉદાહરણ બની ચૂકેલાં ॐઋષિ પાસે લૌકિક સુખોને ભોગવતાં ભોગવતાં કઇ રીતે અલૌકિક- આધ્યાત્મિક પથ પર અગ્રેસર થઇ પરમાનંદ પ્રાપ્ત કરી શકાય તેની ગુરૂચાવી મૌજુદ છે.